Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 685

4. A gyermek érdekeinek megfelelően kapcsolatot tart a vér szerinti szülővel, illetve a gyámhatóság rendelkezésének megfelelően elősegíti a folyamatos kapcsolattartást a vér szerinti családdal, segíti a gyermek visszailleszkedését, illetve örökbefogadó családba való beilleszkedését, ennek érdekében együttműködik a gyermek családgondozójával, illetve utógondozójával. A nevelőszülő legyen képes: — felismerni a vér szerinti család jelentőségét a gyermek életének alakulásában, és a gyámhatóság rendelkezésének megfelelően biztosítani a kapcsolattartás lehetőségét, illetve ha sor kerül a vér szerinti családba való visszahelyezésre, segíteni a gyermeket a visszailleszkedésben, — eligazodni a vér szerinti családdal való kapcsolattartás jogi szabályaiban, lehetséges formáiban és feltételrendszerében, — együttműködni a nevelőszülői hálózat működtetőjével a kapcsolattartás feltételeinek kialakításában, — együttműködni a nevelőszülői hálózat, illetve a gyermekjóléti szolgálat családgondozójával, — felismerni a kapcsolattartás során a gyereket fenyegető veszélyhelyzeteket, — észlelni a gyermek szokásostól eltérő viselkedését, melyek a kapcsolattartás problémáiból származhatnak, illetve jelezni a problémákat az illetékeseknek, — tájékoztatni a nevelt gyermeket életkorának és személyiségállapotának megfelelően a vér szerinti családjával kapcsolatos információkról, — segíteni helyzete, érzelmei megértésében, indulatai feldolgozásában, és annak elfogadásában, hogy egyidejűleg két családhoz tartozhat, — segítséget nyújtani a gyermeknek, az elvesztett vagy soha létre nem jött kapcsolat meggyászolásában, amenynyiben a vér szerinti családdal való kapcsolattartás nem lehetséges (vagy valamilyen különleges okból nem kívánatos), — elfogadó kapcsolatot kialakítani, adekvátan kommunikálni a vér szerinti családdal és kezelni a felmerülő konfliktusokat.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes